text: 22-årig bilist kvæstet 
  14 juni 2011 kl. 08.18
  En 22-årig bilist fra Esbjerg blev hårdt kvæstet, da han tirsdag morgen mistede herredømmet over sin bil syd for Ølgod.
  Manden mistede herredømmet over bilen, da han kørte gennem en kurve på vejen.
  Politiet oplyser, at mandens tilstand er kritisk. Han blev kastet ud af bilen.
  Den 22-årige er blevet fløjet til Aarhus Universitetshospital.
  Ingen andre bilister var indblandet i ulykken.
  